Nettruḥ ɣer wegḍi nattawi-d talaxt si sebɛ n yigeḍyen, tazeggaɣt, tazegzawt, taberkant, tawraɣt…qqaren kul agḍi yeḍmen agḍi, ad t-id naɣz d ikerrayen ad tt-nefsar mi teqqur ad ttnexdem ciṭuḥciṭuḥ s tqabat ad tt-neslaxs, ɛaǧal mayla ur teqqur ara teggar tislatin mi neqqed teṭarḍiq deg ujeqdur, talaxt-nni ad telexs nekkni ad neddez iceqfan, iceqfan d wid yerẓen ad ten-neddez s temṣeṭ tabelbaṭ, mi teddez ad tt-neɣerbel deg uɣerbal bu iṭeṭucen ad d-yeffeɣ d afrur.